CELEX: 62013CB0598
Language: el
Date: 2015-04-22 00:00:00
Title: Υπόθεση C-598/13: Διάταξη του Δικαστηρίου (ένατο τμήμα) της 22ας Απριλίου 2015 (αίτηση του Curtea de Apel Suceava - Ρουμανία για την έκδοση προδικαστικής αποφάσεως) — Casa Judeţeană de Pensii Botoşani κατά Πολυξένης Γουλέτσου [Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — Πανομοιότυπο προδικαστικό ερώτημα — Κοινωνική ασφάλιση των διακινουμένων εργαζομένων — Κανονισμός (ΕΟΚ) 1408/71 — Άρθρο 7, παράγραφος 2, στοιχείο γ' — Εφαρμογή των συμβάσεων κοινωνικής ασφαλίσεως μεταξύ κρατών μελών — Επαναπατριζόμενος πρόσφυγας καταγόμενος από κράτος μέλος — Συμπλήρωση περιόδων απασχολήσεως στο έδαφος άλλου κράτους μέλους — Αίτηση χορηγήσεως συντάξεως γήρατος — Άρνηση]

29.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/10
            
         Διάταξη του Δικαστηρίου (ένατο τμήμα) της 22ας Απριλίου 2015 (αίτηση του Curtea de Apel Suceava - Ρουμανία για την έκδοση προδικαστικής αποφάσεως) — Casa Judeţeană de Pensii Botoşani κατά Πολυξένης Γουλέτσου
   (Υπόθεση C-598/13) (1)
   
   ([Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Πανομοιότυπο προδικαστικό ερώτημα - Κοινωνική ασφάλιση των διακινουμένων εργαζομένων - Κανονισμός (ΕΟΚ) 1408/71 - Άρθρο 7, παράγραφος 2, στοιχείο γ' - Εφαρμογή των συμβάσεων κοινωνικής ασφαλίσεως μεταξύ κρατών μελών - Επαναπατριζόμενος πρόσφυγας καταγόμενος από κράτος μέλος - Συμπλήρωση περιόδων απασχολήσεως στο έδαφος άλλου κράτους μέλους - Αίτηση χορηγήσεως συντάξεως γήρατος - Άρνηση])
   (2015/C 213/15)
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Suceava
   
      Διάδικοι στην υπόθεση της κύριας δίκης
   
   Casa Judeţeană de Pensii Botoşani
   
      κατά
   
   Πολυξένης Γουλέτσου
   
      Διατακτικό
   
   Το άρθρο 7, παράγραφος 2, στοιχείο γ', του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως τροποποιήθηκε και ενημερώθηκε με τον κανονισμό (ΕΚ) 118/97 του Συμβουλίου, της 2ας Δεκεμβρίου 1996, όπως τροποποιήθηκε με τον κανονισμό (ΕΚ) 1992/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, έχει την έννοια ότι διμερής συμφωνία αφορώσα τις παροχές κοινωνικής ασφαλίσεως των υπηκόων ενός από τα συμβαλλόμενα κράτη οι οποίοι απέκτησαν την ιδιότητα των πολιτικών προσφύγων στο έδαφος του ετέρου συμβαλλομένου κράτους, η οποία συνήφθη σε ημερομηνία κατά την οποία το ένα από τα δύο συμβαλλόμενα κράτη δεν είχε ακόμη προσχωρήσει στην Ένωση και η οποία δεν περιλαμβάνεται στο παράρτημα III του κανονισμού αυτού, δεν εξακολουθεί να έχει εφαρμογή στην περίπτωση πολιτικών προσφύγων που επαναπατρίσθηκαν στο κράτος καταγωγής τους πριν τη σύναψη της διμερούς συμφωνίας και την έναρξη ισχύος του εν λόγω κανονισμού.
   
      (1)  ΕΕ C 24 της 25.01.2014